Document ID: 32011D0409

ΑΠΌΦΑΣΗ ΤΗΣ ΕΠΙΤΡΟΠΉΣ
της 11ης Ιουλίου 2011
σχετικά με τη θέση την οποία θα λάβει η Ευρωπαϊκή Ένωση, στο πλαίσιο της μεικτής επιτροπής ΕΕ-Ελβετίας, σχετικά με τον εσωτερικό κανονισμό της που θα καθοριστεί σύμφωνα με το άρθρο 19 παράγραφος 4 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για τη διευκόλυνση των ελέγχων και των διατυπώσεων κατά τη μεταφορά εμπορευμάτων καθώς και για τα τελωνειακά μέτρα ασφάλειας
(2011/409/EE)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας, της 25ης Ιουνίου 2009, για τη διευκόλυνση των ελέγχων και των διατυπώσεων κατά τη μεταφορά εμπορευμάτων καθώς και για τα τελωνειακά μέτρα ασφάλειας (1) (εφεξής «η συμφωνία»),
Έχοντας υπόψη την απόφαση 2009/556/ΕΚ του Συμβουλίου, της 25ης Ιουνίου 2009, για την προσωρινή εφαρμογή και τη σύναψη της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για τη διευκόλυνση των ελέγχων και των διατυπώσεων κατά τη μεταφορά εμπορευμάτων καθώς και για τα τελωνειακά μέτρα ασφάλειας (2), και ιδίως το άρθρο 5 δεύτερο εδάφιο,
Εκτιμώντας τα ακόλουθα:
Το άρθρο 19 παράγραφος 4 της συμφωνίας ορίζει ότι η μεικτή επιτροπή που συστάθηκε με τη συμφωνία αυτή (εφεξής «η μεικτή επιτροπή ΕΕ-Ελβετίας») οφείλει να καταρτίσει τον εσωτερικό κανονισμό της,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο μόνο
Η θέση την οποία θα λάβει η Ευρωπαϊκή Ένωση στο πλαίσιο της μεικτής επιτροπής ΕΕ-Ελβετίας σχετικά με τον εσωτερικό κανονισμό που θα καθοριστεί σύμφωνα με το άρθρο 19 παράγραφος 4 της συμφωνίας καθορίζεται στο συνημμένο στην παρούσα σχέδιο απόφασης της μεικτής επιτροπής ΕΕ-Ελβετίας.
Βρυξέλλες, 11 Ιουλίου 2011.

Labels: 10
18
15